ཕྱི་ལོ་༢༠༡༨ཟླ་༡ཚེས་༡༥ནས་ཟླ་༣ཚེས་༢༣བར་བདུན་ཕྲག་བཅུ་ཡི་རིང་ལ་ནང་མན་ངག་དམར་ཁྲིད་ཀྱི་གཞུང་ལས་སྒྲོན་མ་དྲུག་དང་།གསང་བ་རིག་པ་གཅེར་མཐོང་གི་གཞུང་ལས་མན་ངག་ལེའུ་བརྒྱད་པ་བཅས་ཀྱི་གཞུང་ཆ་ཚང་བའི་གཞུང་འཁྲིད་ཞུས་གནང་བ་དང་།དེའི་སྐབས་ལི་ཤུའི་དགེ་སློབ་རྣམ་པས་༧དཔལ་གཤེན་བསྟན་༧སྨན་རིའི་དགོན་ནས་བཤད་སྒྲུབ་སློབ་དཔོན་དགེ་བཤེས་དགེ་ལེགས་རྒྱ་མཚོ་རིན་པོ་ཆེ་མཆོག་གདན་ཞུས་གནང་ནས་ཁོང་ཉིད་ཀྱིས་ལྷག་མཐོང་འོད་གསལ་གྱི་ཁྲིད་དང་།སྣང་གསལ་ནམ་མཁའི་ཏིང་ངེ་འཛིན་གྱི་ཁྲིད།སྒྲོན་མའི་འགྲེལ་བ་ཉི་འོད་རྒྱན་དང་།མན་ངག་ལེའུ་བརྒྱད་པ་བཅས་ཀྱི་ལུང་དང་གདམས་པ་སོགས་གནང་ནས་ལི་ཤུའི་སློབ་མ་རྣམ་པས་ཀྱང་སྣང་གསལ་ནམ་མཁའི་ཏིང་ངེ་འཛིན་ཞག་ཞེ་དགུའི་རིང་ཉིན་ལྟར་ཐུན་བཞི་སློབ་མ་རྣམས་མཉམ་དུ་ཉམས་ལེན་གནང་བ་དང་།དེ་ནས་དཔེ་འཁྲིད་དང་ཉམས་ལེན་རྣམས་ལེགས་པར་མཇུག་བསྐྱངས་བའི་རྗེས་ལི་ཤུའི་དགེ་སློབ་རྣམས་༧དཔལ་གཤེན་བསྟན་༧སྨན་རིའི་དགོན་ལ་བཅར་ནས་༧ཞྭ་དཀར་བསྟན་པའི་གཙུག་རྒྱན་༧སྐྱབས་རྗེ་རྒྱལ་བ་སྨན་རིའི་ཁྲི་འཛིན་སོ་བཞི་པ་རིན་པོ་ཆེ་མཆོག་དང་།༧སྨན་རིའི་དཔོན་སློབ་འཕྲིན་ལས་ཉི་མ་རིན་པོ་ཆེ་མཆོག་༧སྨན་རིའི་བཤད་སྒྲུབ་མཁན་དཔོན་སློབ་སོགས་མཇལ་བཅར་བྱིན་རླབས་ཞུས་ནས་ལོ་དེའི་སློབ་དུས་གཉིས་པའི་དཔེ་འཁྲིད་དང་ཉམས་ལེན་སོགས་ཀྱི་གྲུབ་འབྲས་ཕུལ་དུ་ཕྱིན་པ་བྱུང་།།